Jelgavā, 2023. gada 25. maijā (prot. Nr.5, 3p.)

**JELGAVAS VALSTSPILSĒTAS PAŠVALDĪBAS 2023. GADA 25. MAIJA**

**SAISTOŠIE NOTEIKUMI NR.23-7**

**“JELGAVAS VALSTSPILSĒTAS PAŠVALDĪBAS IZGLĪTĪBAS IESTĀŽU SPORTA LAUKUMU IZMANTOŠANAS KĀRTĪBA”**

*Izdoti saskaņā ar Pašvaldību likuma*

*45.panta pirmās daļas 2.punktu*

1. **VISPĀRĪGIE JAUTĀJUMI**
2. Saistošie noteikumi nosaka Jelgavas valstspilsētas pašvaldības (turpmāk – pašvaldība) īpašumā esošo izglītības iestāžu sporta laukumu (saraksts tīmekļa vietnē [www.jelgava.lv](http://www.jelgava.lv)) izmantošanas kārtību. Saistošie noteikumi neattiecas uz pašvaldības pirmsskolas izglītības iestāžu sporta laukumiem.
3. Sporta laukums saistošo noteikumu izpratnē ir nožogota vai nenožogota pašvaldības izglītības iestādes teritorija ar mīksto vai cieto segumu, uz kura atrodas viena vai vairākas sporta iekārtas. Sporta laukuma sastāvā var ietilpt būves vai to elementi, dabīgie vai mākslīgie segumi, labiekārtojuma elementi, inventārs un aprīkojums, kā arī apgaismojums un apstādījumi.
4. Sporta laukumu izmantošanas pamatmērķis ir pašvaldības izglītības iestāžu izglītojamo mācību procesa nodrošināšana.
5. Sporta laukumi paredzēti arī publiskai lietošanai sporta aktivitātēm.
6. Apmeklētājs ir atbildīgs par izvēlēto aktivitāšu atbilstību sporta laukuma aprīkojumam.
7. Apmeklētājam ir jāievēro sporta laukuma izmantošanas noteikumi un informatīvo zīmju norādes.
8. **KĀRTĪBAS NOTEIKUMI**
9. Sporta laukumi apmeklētājiem ir publiski pieejami laikā no plkst.05:00 līdz 23:00, izņemot izglītojamo mācību procesa un treniņu laikā.
10. Sporta laukuma publiskā pieejamība var tikt ierobežota laikā, kad notiek citi pasākumi vai sporta laukuma uzkopšanas un tehnoloģiskie sagatavošanas darbi.
11. Sporta laukumos aizliegts:
    1. atrasties ārpus publiskās pieejamības laika;
    2. braukt ar jebkāda veida transportlīdzekļiem, izņemot teritoriju apkalpojošos transportlīdzekļus vai pašvaldības rīkotos vai ar pašvaldību saskaņotos pasākumos;
    3. lietot sporta laukumu un tā aprīkojumu tam neparedzētiem mērķiem, neatbilstoši tā lietošanas veidam vai nestspējai;
    4. lietot apavus vai inventāru, kas neatbilst fizisko aktivitāšu veikšanai vai bojā sporta laukuma segumu;
    5. patvaļīgi pārvietot vai pārveidot sporta laukuma aprīkojumu, izveidot jebkādas konstrukcijas;
    6. traucēt citiem apmeklētājiem, apdraudēt savu vai citu apmeklētāju drošību un veselību;
    7. ienest stikla taru, sprādzienbīstamus, viegli uzliesmojošus priekšmetus vai vielas;
    8. izmantot skaņu iekārtas publiskai mūzikas atskaņošanai, izņemot ar pašvaldību saskaņotos pasākumos.
12. **NOSLĒGUMA JAUTĀJUMS**
13. Ar saistošo noteikumu spēkā stāšanos atzīt par spēku zaudējušiem Jelgavas pilsētas pašvaldības 2019. gada 22. augusta saistošos noteikumus Nr.19-18 “Par sabiedrisko kārtību Jelgavas pilsētas pašvaldības izglītības iestāžu sporta laukumos”.

Domes priekšsēdētājs A.Rāviņš